
26-TA-1454: Noteikumu projekts (Grozījumi)
Grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi"
	Nr.p.k.

	Apstrādes informācija
	Galīgā redakcija

	2.0 Likumi.lv (19.06.2026.)

	Izsludināšana: 07.07.2026. 10:08

	1.
	Anotācija (ex-ante)
1.2. Mērķis
	Priekšlikums (TM - 17.07.2026.)
Iesakām pārskatīt anotācijas 1.2. apakšsadaļā norādīto projekta mērķi un to precizēt. Vēršam uzmanību, ka mērķis jādefinē tādā formā, lai varētu novērtēt tā sasniegšanas progresu. Izvirzītais mērķis nedrīkst attaisnot jau iepriekš nolemtu rīcību, tam ir jābūt neitrālam un vērstam uz problēmu izraisošo cēloņu mazināšanu vai likvidēšanu, mērķis nevar būt tiesību akta izstrāde vai grozījumi tajā, tam jābūt vērstam uz pozitīvām izmaiņām, ko paredzēts panākt un jāatspoguļo, kādus konkrētus uzlabojumus vai ieguvumus projekts radīs.
Piedāvātā redakcija
-
	Ņemts vērā
Pārskatīta un precizēta anotācijas 1.2. apakšsadaļa.
	Anotācija (ex-ante)
1.2. Mērķis

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 21.07.2026.)
Anotācijas 1.3. sadaļas “Pašreizējā situācija, problēmas un risinājumi” apakšsadaļā “Problēmas apraksts” norādīts, ka vienā 3.1.2.1.i. investīcijas otrās kārtas projektā ir konstatēts gadījums, kad pēc projekta darbību pabeigšanas, mainoties dzīves apstākļiem, persona vairs nav spējusi viena to uzturēt un ir pārdevusi mājokli, kurā ir veikti pielāgojumi. Savukārt, tālāk tekstā tiek minēts, ka Labklājības ministrija 3.1.2.1.i. investīcijas otrajā kārtā nebija paredzējusi īpašus uzraudzības vai ilgtspējas nosacījumus, kā arī nav noteikts, cik ilgu laiku pēc mājokļa pielāgošanas mērķa grupai ir jāizmanto mājoklī veiktie vides pielāgojumi. Līdz ar to lūdzam papildināt anotāciju ar risinājumiem, kā Labklājības ministrija risinās šādus gadījumus un kādas darbības turpmāk tiks veiktas.
 
Piedāvātā redakcija
-
	Nav ņemts vērā
Vēlamies vērst uzmanību, ka Atveseļošanas un noturības mehānisma un 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" (turpmāk – 3.1.2.1.i. investīcija)  otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai" Ministru kabineta 2023. gada 5. septembra noteikumi Nr. 512 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai”” (turpmāk – MK noteikumi Nr. 512) neparedz īpašus ilgtspējas vai uzraudzības nosacījumus, tai skaitā nenosaka pienākumu mērķa grupas personai noteiktu laika periodu izmantot mājoklī veiktos vides pieejamības pielāgojumus. Tāpat ir jāņem vērā, ka projekta īstenošanas laikā, ņemot vērā mērķa grupas specifiku, var rasties objektīvi apstākļi, kurus nav iespējams iepriekš paredzēt, piemēram, personas dzīvesvietas maiņa, veselības stāvokļa izmaiņas vai citi sociālie apstākļi, kad mērķa grupas persona  nevar izmantot mājokli, kurā veikti vides pielāgojumi. Šie apstākļi arī faktiski pamato to, ka nav samērīgi noteikt pienākumu mērķa grupas personai izmantot pielāgoto mājokli noteiktu laika periodu pēc tā pielāgošanas.
Kā jau minēts anotācijā, konstatējot gadījumu, kad pēc projekta darbību pabeigšanas ir iestājušies apstākļi, kad persona vairs nevar izmantot projekta ietvaros tās mājoklī veiktos vides pielāgojumus un mājokli ir pārdevusi, Labklājības ministrija (turpmāk – LM) kopā ar Finanšu ministriju (turpmāk – FM) ir konsultējusies ar Eiropas Komisiju (turpmāk – EK) par šī konkrētā mājokļa iekļaušanu  115. atskaites punkta un 117. mērķrādītāja izpildē. No EK ir saņemta atbilde, saskaņojot pieeju, ka visi objektīvie gadījumi, kad persona vairs nevar izmantot vai neizmanto mājokli pēc darbu pabeigšanas (piemēram, personas nāve, ievietošana aprūpes iestādē, pacelšanās t.sk. mājokļa pārdošana pēc pielāgojumu veikšanas utt.) ir ieskaitāmi 115. atskaites punkta un 117. mērķrādītāja izpildē. Attiecīgi LM ar Centrālo finanšu un līgumu aģentūru (turpmāk – CFLA) ir vienojusies, ka, veicot 117. mērķrādītāja izpildes atbilstības pārbaudes, CFLA pārliecināsies par brīdi, kad attiecīgie apstākļi ir iestājušies. Sagatavojot Cover Note, balstoties uz EK norādēm, tiks iekļauta atzīme, ka attiecīgie gadījumi, kad persona vairs nevar izmantot projekta ietvaros tās mājoklī veiktos vides pielāgojumus, ir iestājušies jau pēc mājokļa pielāgošanas un visu liecību uzkrāšanas.
Līdz ar to LM ieskatā papildu uzraudzības vai ilgtspējas nosacījumu noteikšana MK noteikumos Nr. 512 šajā brīdī, kad 3.1.2.1.i. investīcijas otrās kārtas īstenošana tuvojas noslēgumam, nav pamatota un nav nepieciešama.
 
	Anotācija (ex-ante)
1.3. Pašreizējā situācija, problēmas un risinājumi

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 17.07.2026.)
Iesakām pārskatīt anotācijas 1.3. apakšsadaļas problēmas aprakstu, risinājuma aprakstu un projekta 4. punktu. Anotācijas 1.3. apakšsadaļas problēmas aprakstā norādīts, ka Eiropas Komisijas neoficiālais viedoklis ir: "[..] visi objektīvie gadījumi, kad persona, [..], vairs nevar izmantot/neizmanto mājokli pēc darbu pabeigšanas [..] ir attiecināmi un ieskaitāmi mērķrādītājā, ja nepieciešamie mājokļa vides pielāgojumi ir veikti pilnā apjomā [..]. Vienlaikus šie gadījumi fiksējami CoverNote par mērķrādītāja sasniegšanu, sniedzot informāciju, ka attiecīgais fakts ir noticis pēc visu darbu pabeigšanas un liecību uzkrāšanas. Mērķrādītājā nav ieskaitāmi gadījumi, kad minētie apstākļi ir iestājušies pirms attiecīgo darbu pabeigšanas un nodošanas ekspluatācijā, [..]". Taču, skaidrojot plānoto risinājumu, nav uzsvērts objektīvo gadījumu iestāšanās brīža "pēc darbu pabeigšanas pilnā apjomā un nodošanas ekspluatācijā" nosacījums. Tāpat, arī projekta 4. punktā norādīts tikai uz to, ka pielāgojumiem vienkārši jābūt veiktiem pilnā apjomā.
Piedāvātā redakcija
-
	Ņemts vērā
Papildināta anotācijas 1.3. sadaļas “Pašreizējā situācija, problēmas un risinājumi” apakšsadaļas problēmu apraksta 2) punkts.
	Anotācija (ex-ante)
1.3. Pašreizējā situācija, problēmas un risinājumi

	4.
	MK sēdes protokollēmuma projekts
3. Labklājības ministrijai informēt Ministru kabinetu par turpmāko rīcību gadījumā, ja Eiropas Komisija neatbalsta Latvijas Atveseļošanas un noturības mehānisma plāna ceturtajā papildinājumā ietvertās 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai "117. mērķrādītāja" līdz 2026. gada 31. augustam nodrošināta pieejamība mājokļa videi 228 personām" vērtības izmaiņas.
	Priekšlikums (TM - 17.07.2026.)
Iesakām izvērtēt iespēju virzīt projektu apstiprināšanai Ministru kabinetā pēc tam, kad būs saņemts oficiāls saskaņojums no Eiropas Komisijas.
Piedāvātā redakcija
-
	Ņemts vērā
2026. gada 10. jūlijā Eirogrupas un Eiropas Savienības Ekonomisko un finanšu jautājumu padomes (ECOFIN) sanāksmē tika apstiprināti Latvijas virzītie grozījumi. Ņemot vērā iepriekš minēto, attiecīgas izmaiņas nepieciešams veikt arī MK noteikumos Nr. 512.


 
	MK sēdes protokollēmuma projekts
-

	5.
	MK sēdes protokollēmuma projekts
3. Labklājības ministrijai informēt Ministru kabinetu par turpmāko rīcību gadījumā, ja Eiropas Komisija neatbalsta Latvijas Atveseļošanas un noturības mehānisma plāna ceturtajā papildinājumā ietvertās 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai "117. mērķrādītāja" līdz 2026. gada 31. augustam nodrošināta pieejamība mājokļa videi 228 personām" vērtības izmaiņas.
	Priekšlikums (FM - 21.07.2026.)
Lūdzam svītrot Ministru kabineta sēdes protokollēmuma projekta 3.punktu, ņemot vērā, ka no Eiropas Komisijas ir saņemts Padomes 2026.gada 7.jūlija Īstenošanas lēmums, ar ko groza Padomes 2021. gada 13. jūlija Īstenošanas lēmumu par Latvijas atveseļošanas un noturības plāna novērtējuma apstiprināšanu, kas paredz 117. mērķrādītāja “līdz 2026. gada 31. augustam nodrošināta pieejamība mājokļa videi 228 personām" vērtības izmaiņas.

Piedāvātā redakcija
-
	Ņemts vērā
Svītrots MK sēdes protokollēmuma projekta 3. punkts.
	MK sēdes protokollēmuma projekts
-

	6.
	Noteikumu konsolidētā versija
 Plānotais mērķa grupas personu skaits, kurām attiecīgajā pašvaldībā sniedzams atbalsts (pašvaldības kvota)
	Priekšlikums (FM - 21.07.2026.)
Informācijas izsekojamības nolūkos aicinām papildināt anotāciju ar skaidrojumu, kādēļ netiek veikti grozījumi Ministru kabineta 2023. gada 5. septembra noteikumu Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi" 1. pielikumā attiecībā uz tajā norādīto pašvaldībai apstiprināto mērķa grupas personu skaitu, kurām sniedzams atbalsts.
Piedāvātā redakcija
-
	Ņemts vērā
Saskaņā ar MK noteikumu Nr. 512 14. punktu šo noteikumu 1. pielikums tika izstrādāts, lai noteiktu mērķa grupas personu skaitu, par kuru finansējuma saņēmējs attiecīgajā pašvaldībā var iesniegt projekta iesniegumu. Attiecīgi, pamatojoties uz MK noteikumu Nr. 512 26.1. apakšpunktu, LM nosūtīja pašvaldībām uzaicinājumu iesniegt projektu iesniegumus atbilstoši noteikumu Nr. 512 1. pielikumā noteiktajam mērķa grupas personu skaitam. Līdz ar to MK noteikumu Nr. 512 1. pielikums kalpoja par pamata dokumentu 3.1.2.1.i. investīcijas otrās kārtas projektu iesniegumu atlases organizēšanai, un šis atlases process jau ir noslēdzies.
Vienlaikus, ņemot vērā iespējamās mērķa grupas personu izmaiņas 3.1.2.1.i. investīcijas otrās kārtas projektu īstenošanas laikā, jau sākotnēji MK noteikumu Nr. 512 19. punktā tika paredzēts Labklājības ministrijas organizēts mājokļu kvotu pārdales mehānisms starp pašvaldībām. Savukārt ar 2025. gada 28. janvārī apstiprinātajiem grozījumiem MK noteikumos Nr. 512 tika papildināts 19.1 punkts, paredzot iespēju piešķirt pašvaldībām papildu mājokļu kvotas virs sākotnēji noteiktajām minimāli nepieciešamajām 259 mājokļu kvotām. Vienlaikus MK noteikumu Nr. 512 35.5. apakšpunktā LM tika noteikts pienākums organizēt kvotu pārdali starp pašvaldībām un dokumentēt pieņemtos lēmumus.
Tādējādi jau spēkā esošie MK noteikumi Nr. 512 paredz mājokļu kvotu pārdales un dokumentēšanas kārtību, kuras rezultātā faktiskās pašvaldībām piešķirtās kvotas var atšķirties no MK noteikumu Nr. 512 1. pielikumā sākotnēji noteiktā sadalījuma.
Pamatojoties uz MK noteikumu Nr. 512 19.1. punktu, Labklājības ministrija 2026. gada 25. martā nosūtīja 3.1.2.1.i. investīcijas otrās kārtas īstenošanā iesaistītajām pašvaldībām aicinājumu apzināt papildu mājokļus, kuros vēl nepieciešams nodrošināt vides pieejamību, ievērojot nosacījumu, ka 3.1.2.1.i. investīcijas otrās kārtas īstenošanas termiņš ir līdz 2026. gada 14. augustam (ieskaitot). Izvērtējot pašvaldību sniegto informāciju, LM 2026. gada 2. aprīlī nosūtīja vēstules septiņām pašvaldībām, piešķirot tām papildu mājokļu kvotas.
Vienlaikus no 2026. gada aprīļa līdz šim brīdim vairākās pašvaldībās ir mainījusies faktiskā situācija saistībā ar mājokļu pielāgošanas iespējām un mērķa grupas personu vajadzībām. Tā rezultātā sākotnēji plānoto 12 papildu kvotu vietā iepirkumu procedūras un mājokļu pielāgošanas darbi faktiski tiek īstenoti tikai attiecībā uz 9 papildu kvotām.
Tāpat praksē ir konstatēti gadījumi, kad objektīvu apstākļu dēļ sākotnēji plānotais mājoklis, kas bija iekļauts pamata kvotu sarakstā, tiek aizstāts ar mājokli no papildu kvotu saraksta. Līdz ar to faktiskais pielāgojamo mājokļu sadalījums (pamata kvotu un papildu kvotu) pašvaldību projekta īstenošanas gaitā var mainīties.
Minētie apstākļi apliecina, ka mājokļu kvotu sadalījums projekta īstenošanas laikā ir dinamisks un tiek precizēts atbilstoši faktiskajai situācijai pašvaldībās, izmantojot MK noteikumos Nr. 512 paredzētos kvotu pārdales un administrēšanas mehānismus. Līdz ar to nav pamata precizēt MK noteikumu Nr. 512 1. pielikumu, jo tas ir izpildījis savu sākotnējo funkciju projektu atlases posmā, savukārt turpmākās izmaiņas tiek nodrošinātas atbilstoši noteikumos paredzētajai kvotu pārdales kārtībai.
Ņemot vērā, ka dinamiski mainās pamatkvotu un papildu piešķirto kvotu skaits (iepriekš minēto iemeslu dēļ), kā arī vairākas pašvaldības ir lūgušas pagarināt mājokļu pielāgošanu līdz 2026. gada 15. novembrim (ieskaitot), LM ir konstatējusi, ka ir nepieciešami precizējumi MK 512 19.2 punktā. LM ieskatā šobrīd MK 19.2 punktā noteiktais ierobežo LM iespējas pagarināt mājokļu pielāgošanu līdz 2026. gada 15. novembrim (ieskaitot) par visu starpību, ko veido pielāgojamo mājokļu un sasniedzamā mērķrādītāja skaits. Proti, šobrīd MK noteikumu Nr. 19.2 punkts nosaka, ka mērķa grupas personām pielāgoto mājokļu skaits no 2026. gada 15. augusta (ieskaitot) līdz 2026. gada 15. novembrim (ieskaitot) nepārsniedz MK noteikumu Nr. 512 19.2 punktā minēto papildu kvotu skaitu. Taču starpību, ko veido pielāgojamo mājokļu un sasniedzamā mērķrādītāja skaits, veido ne tikai mājokļi, kas tiek pielāgoti papildu kvotu ietvaros, bet arī pamata mājokļi. Tāpēc nepieciešams redakcionāli precizēt MK noteikumu 19.2 punktu un noteikumu projekta anotāciju.

	1.0 Likumi.lv (23.04.2026.)



